CELEX: 31993D0604
Language: el
Date: 1993-11-09 00:00:00
Title: ΑΠΟΦΑΣΗ ΤΟΥ ΣΥΜΒΟΥΛΙΟΥ της 9ης Νοεμβρίου 1993 για την κοινή δράση που αποφασίστηκε από το Συμβούλιο βάσει του άρθρου Ι.3 της συνθήκης για την Ευρωπαϊκή Ένωση σχετικά με την αποστολή παρατηρητών ενόψει των κοινοβουλευτικών εκλογών στη Ρωσική Ομοσπονδία

Avis juridique important

|

31993D0604

ΑΠΟΦΑΣΗ ΤΟΥ ΣΥΜΒΟΥΛΙΟΥ της 9ης Νοεμβρίου 1993 για την κοινή δράση που αποφασίστηκε από το Συμβούλιο βάσει του άρθρου Ι.3 της συνθήκης για την Ευρωπαϊκή Ένωση σχετικά με την αποστολή παρατηρητών ενόψει των κοινοβουλευτικών εκλογών στη Ρωσική Ομοσπονδία  

Επίσημη Εφημερίδα αριθ. L 286 της 20/11/1993 σ. 0003 - 0003

ΑΠΟΦΑΣΗ ΤΟΥ ΣΥΜΒΟΥΛΙΟΥ της 9ης Νοεμβρίου 1993 για την κοινή δράση που αποφασίστηκε από το Συμβούλιο βάσει του άρθρου Ι.3 της συνθήκης για την Ευρωπαϊκή Ένωση σχετικά με την αποστολή παρατηρητών ενόψει των κοινοβουλευτικών εκλογών στη Ρωσική  Ομοσπονδία (93/604/ΚΕΠΠΑ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την Ευρωπαϊκή Ένωση, και ιδίως το άρθρο Ι.3,  τους γενικούς προσανατολισμούς του Ευρωπαϊκού Συμβουλίου της 29ης Οκτωβρίου 1993 που υιοθέτησε την υποστήριξη της διαδικασίας εκδημοκρατισμού που έχει αρχίσει στη Ρωσία ως τομέας κοινής δράσης,  ΑΠΟΦΑΣΙΖΕΙ:  1. Η Ευρωπαϊκή Ένωση θα προβεί στην αποστολή παρατηρητών στις προσεχείς κοινοβουλευτικές εκλογές (Δεκέμβριος 1993), καθώς και στην προεκλογική εκστρατεία στη Ρωσία σύμφωνα με την επιθυμία των ρωσικών αρχών.  2. Η Ευρωπαϊκή Ένωση θα συντονίσει τις προσπάθειές της μαζί με τους ενδιαφερομένους διεθνείς οργανισμούς, ιδίως το Συμβούλιο της Ευρώπης και τη ΔΑΣΕ.  3. Για τους σκοπούς αυτούς, δημιουργήθηκε στη Μόσχα μια ειδική Μονάδα Συντονισμού και Υποδοχής η οποία έχει τεθεί υπό την αιγίδα της Προεδρίας και με την οποία θα συνδεθεί πλήρως η Επιτροπή, που θα ενεργεί επίσης βάσει των ιδίων αρμοδιοτήτων της. Αυτή η  ειδική μονάδα θα έχει ως αποστολή την εξασφάλιση:  - του συντονισμού των παρατηρητών των προερχομένων από την Ευρωπαϊκή Ένωση,  - του επί τόπου συντονισμού με τους ενδιαφερόμενους διεθνείς οργανισμούς και με τους άλλους διεθνείς παρατηρητές,  - του συνδέσμου με τις αρμόδιες ρωσικές αρχές, ιδίως προκειμένου να διευκολυνθούν οι παρατηρητές κατά την εκτέλεση της αποστολής τους και προκειμένου να εξασφαλιστεί μια ισόρροπη κατανομή των διαθεσίμων παρατηρητών στο σύνολο της επικράτειας.  4. Η Ειδική Μονάδα Συντονισμού και Υποδοχής θα προβεί σε μια εκτίμηση της εξέλιξης της εκλογικής διαδικασίας βάσει των ανταποκρίσεων των παρατηρητών και θα παρουσιάσει έκθεση στο Συμβούλιο πριν από τις 31 Δεκεμβρίου 1993.  5. Οι δαπάνες της ειδικής μονάδας συντονισμού και υποδοχής θα θεωρηθούν διοικητικές δαπάνες του Συμβουλίου κατά την έννοια του άρθρου Ι.11 παράγραφος 2 της συνθήκης.  Οι δαπάνες των παρατηρητών, που προέρχονται από τα κράτη μέλη, επιβαρύνουν τα κράτη αυτά.  6. Η παρούσα απόφαση αρχίζει να ισχύει από σήμερα και θα εφαρμοστεί έως τις 31 Δεκεμβρίου 1993.  7. Η παρούσα απόφαση θα δημοσιευθεί στην Επίσημη Εφημερίδα.  Βρυξέλλες, 9 Νοεμβρίου 1993.  Για το Συμβούλιο Ο Πρόεδρος W. CLAES